Specialiųjų pirkimo sąlygų 5 priedas

# KVALIFIKACIJOS ir kiti REIKALAVIMAI tiekėjams

# KVALIFIKACIJOS REIKALAVIMAI TIEKĖJUI

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
| **Techninis ir profesinis pajėgumas** | | | |
|  | Tiekėjas turi turėti:  bent 1 (vieną) kvalifikuotą statinio statybos vadovą, turintį teisę eiti **neypatingojo** statinio statybos vadovo pareigas. Statinių paskirties grupė: **negyvenamieji** pastatai, statinių paskirtis – **pramonės ir sandėliavimo**.  **Pastaba.** Kvalifikaciją atitiks specialistas, jei:  -turi galiojantį atestatą, kuriame nurodyta statinių paskirties grupė (negyvenamieji pastatai) ir statinių paskirtis (pramonės ir sandėliavimo);  -turi galiojantį atestatą, kuriame nurodyta tik statinių paskirties grupė (negyvenamieji pastatai). | Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalių specialistus\*) VšĮ Statybos sektoriaus vystymo agentūros (toliau – SSVA) (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungusi susipažinti su reikalaujamais dokumentais ir (ar) informacija.  \*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis – turi teisę eiti ypatingojo statinio statybos vadovo pareigas, pripažinus jų kilmės valstybėje turimą teisę eiti analogiškų statinių statybos vadovo pareigas. Užsienio šalies specialisto turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos. Užsienio šalies specialistai iki pirkimo sutarties pasirašymo turi gauti Statybos įstatymo nustatyta tvarka išduotą teisės pripažinimo dokumentą. Perkančioji organizacija informaciją apie Lietuvoje išduotus kvalifikacijos dokumentus pasitikrina SSVA registruose <https://www.ssva.lt/cms/registrai>.  Užsienio šalies specialistai turi pareigą kreiptis į SSVA ir gauti teisės pripažinimo dokumentą. Perkančioji organizacija, siekdama įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą.  Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.  Taip pat pateikiama:  1. siūlomų specialistų sąrašas (**užpildytas PASIŪLYMO FORMOS (3 priedo) 3 lapas „Siūlomi specialistai“**);  2. kvazisubtiekėjo (jei toks pasitelkiamas) sutikimas atlikti sutartyje nurodytus darbus ir rangovo ar **ūkio subjekto, kurio pajėgumais remiamasi** patvirtinimas, kad laimėjęs konkursą, įdarbins šį darbuotoją (tik tuo atveju, jei šis specialistas nesiūlomas kaip subrangovas). | Tiekėjas, kiekvienas tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų, subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

**VADYBOS SISTEMŲ STANDARTŲ REIKALAVIMAI**

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
| **Aplinkos apsaugos vadybos sistemos taikymas** | | | |
| 2. | Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. | Pateikiama nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.  Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką.  (pavyzdžiui, aplinkos apsaugos vadybos sistemos standartas pas tiekėją jau yra įdiegtas, atliktas auditas (tiekėjas pateikia sertifikavimo įmonės patvirtinimą apie atliktą auditą ir teigiamą audito išvadą, kad tiekėjui sertifikatas bus išduotas) ir šiuo metu tik laukiama, kol sertifikavimo įmonė išduos sertifikatą). Tokiu atveju, kai pateikiami lygiaverčiai įrodymai, tiekėjas galiojantį sertifikatą turi pateikti iki sutarties sudarymo.  Perkančioji organizacija priima ir kitus tiekėjo lygiaverčius aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  Jeigu tiekėjas pats atitinka šį reikalavimą, tačiau pasitelkia subtiekėjus nurodytiems darbams atlikti, kuriems yra keliamas šis reikalavimas, pateikiamas: tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai) arba su subtiekėju pasirašytas susitarimas, arba kitas dokumentas, kuriame yra aprašyta, kad subtiekėjas turi laikytis tiekėjo aplinkos apsaugos vadybos užtikrinimo priemonių tiek kiek jos yra taikomos atsižvelgiant į subtiekėjo prisiimamus įsipareigojimus pirkimo sutarčiai vykdyti bei nustatyta tiekėjo atsakomybė prižiūrėti, kad subtiekėjas laikytųsi šių tiekėjo aplinkos apsaugos užtikrinimo priemonių. | Tiekėjas, tiekėjų grupės nariai, pasitelkiami subtiekėjai ir ūkio subjektai pagal jų prisiimamus įsipareigojimus pirkimo sutarčiai vykdyti.  Tiekėjas gali pasitelkti kitą ūkio subjektą dėl aplinkos apsaugos vadybos sistemos standarto tik tiek, kiek tai susiję su to ūkio subjekto prisiimtomis prievolėmis pagal pirkimo sutartį. |