**DARBŲ VIEŠOJO PIRKIMO–PARDAVIMO SUTARTIS**

2025 m. \_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_

\_\_\_\_\_\_\_\_\_\_\_

(sudarymo vieta)

**I SKYRIUS**

**SUTARTIES ŠALYS**

1. Viešoji įstaiga Respublikinė Šiaulių ligoninė (kodas Juridinių asmenų registre 245386220), atstovaujama \_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) pagal \_\_\_\_\_\_\_\_\_\_\_\_\_\_\_\_\_ (toliau – Užsakovas) ir \_\_\_\_\_\_\_\_\_\_\_\_\_\_\_\_\_ (kodas juridinių asmenų registre \_\_\_\_\_\_\_\_\_\_\_\_\_\_\_\_\_), atstovaujama \_\_\_\_\_\_\_\_\_\_\_\_\_\_\_\_\_, veikiančio (-s) pagal \_\_\_\_\_\_\_\_\_\_\_\_\_\_\_\_\_, (toliau – Rangovas), ir toliau šioje Darbų viešojo pirkimo-pardavimo sutartyje kartu vadinami Šalimis, o kiekvienas atskirai – Šalimi, sudarė šią Darbų viešojo pirkimo-pardavimo sutartį (toliau – Sutartis).

**II SUTARTIES OBJEKTAS**

1. Vadovaujantis šioje Sutartyje nustatytomis sąlygomis ir tvarka Užsakovas paveda, o Rangovas įsipareigoja atlikti **katilinės griovimo darbus pagal Techninę specifikaciją su priedais** (toliau – Darbai). Darbai, reikalavimai Darbams bei Darbų preliminarūs kiekiai pateikiami Sutarties prieduose Techninė specifikacija ir Griovimo aprašas, kurie yra neatskiriama Sutarties dalis.
2. Visi Darbai, numatyti Sutartyje, turi būti atlikti per 180 (vieną šimtą aštuoniasdešimt dienų) nuo statybą leidžiančio dokumento pateikimo iš Užsakovo Rangovui ir statybvietės perdavimo akto pasirašymo dienos (iš kurių Darbų atlikimui ir gerbūvio sutvarkymo darbams numatoma 90 (devyniasdešimt kalendorinių dienų) ir dokumentacijos parengimui ir pateikimui 90 (devyniasdešimt kalendorinių dienų)).
3. Darbų vykdymo vieta: **V. Kudirkos g. Šauliai**.

**III. KAINA IR ATSISKAITYMO TVARKA**

5. Sutartyje yra pasirinktas šis kainos apskaičiavimo būdas: fiksuota kaina.

6. Pradinės sutarties vertė yra lygi Rangovo pasiūlymo kainai be pridėtinės vertės mokesčio (toliau – PVM), nurodytai už visą perkamų Darbų apimtį. Jei Sutarties vertė buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) Pradinės sutarties vertė.

7. Šioje Sutartyje numatytų Darbų kaina yra \_\_\_\_\_\_\_\_\_ be PVM, PVM sudaro – \_\_\_\_\_\_\_\_\_, suma su PVM yra \_\_\_\_\_\_\_\_\_.

8. Darbų kaina nurodyta Sutarties 7 punkte, yra galutinė ir apima visas tiesiogines ir netiesiogines išlaidas. Darbų kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.

9. Atsižvelgiant į Sutarties pobūdį ir ypatumus, Šalys susitaria, kad už visus atliktus Darbus Užsakovas sumoka Rangovui per 30 (trisdešimt) kalendorinių dienų nuo Darbų priėmimo perdavimo akto pasirašymo ir PVM sąskaitos-faktūros pateikimo dienos.

10. Sutarties kaina turi būti peržiūrima dėl kainų lygio pokyčio bet kurios iš Šalių rašytiniu prašymu, išskyrus jeigu Sutarties kainai peržiūra yra netaikoma.

10.1. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.

10.2. Turi būti perskaičiuojamos Rangovui mokėtinos sumos tik už Statybos darbus, o už kitus, nei Statybos darbai, Darbus (Statinio projekto, dokumentacijos parengimą ir pan.) mokėtinos sumos negali būti perskaičiuojamos.

10.3. Rangovui mokėtinos sumos už Statybos darbus gali būti perskaičiuojamos, jeigu Valstybinės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio Objekto rūšį (toliau – Indeksas), reikšmė pakinta daugiau kaip 5 proc. per bet kurį Darbų vykdymo laikotarpį. Indekso reikšmių šaltinis – Valstybės duomenų agentūros duomenų bazės. Indeksą galima rasti (žingsniai):

1. <https://osp.stat.gov.lt>;
2. Visi rodikliai;
3. Rodiklių duomenų bazė;
4. Pagal temą;
5. Ūkis ir finansai (makroekonomika);
6. Kainų indeksai, pokyčiai ir kainos;
7. Statybos sąnaudų elementų kainų indeksai (SSKI), kainų pokyčiai ir svoriai;
8. Statybos sąnaudų elementų kainų indeksai;
9. Statybos sąnaudų elementų kainų indeksai (2015 m. – 100);
10. Visos statybos sąnaudos;
11. Nurodome laikotarpį.

10.4. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

**K = IPb / IPr**

Kur:

K – Indekso pokyčio koeficientas;

IPr – Indekso reikšmė laikotarpio pradžioje. Indekso reikšmė laikotarpio pradžioje, kuri pirmajam perskaičiavimui yra ne ankstesnė, negu Sutarties įsigaliojimo diena, o sekantiems perskaičiavimams Susitarimo dėl kainos perskaičiavimo įsigaliojimo diena;

IPb – Indekso reikšmė laikotarpio pabaigoje. Indekso reikšmė laikotarpio pabaigoje, kuri yra ne vėlesnė, negu suinteresuotos Šalies prašymo perskaičiuoti Darbų kainą diena.

10.5. Šalys privalo sudaryti Susitarimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Pradinės sutarties vertę, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.

10.6. Po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma Statybos darbams, kurie yra įtraukiami į Atliktų darbų aktus, Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).

10.7. Pirmoji Sutarties kainos peržiūra gali būti atliekama ne anksčiau nei po 6 mėnesių po Sutarties įsigaliojimo ir po to Sutarties kaina gali būti peržiūrima ne dažniau negu kas 6 mėnesius.

10.8. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.

10.9. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina neperskaičiuojama dėl kainų lygio kilimo.

11. Darbų kaina dėl pasikeitusių mokesčių perskaičiuojama tokia tvarka:

11.1. mokestis, kuriam pasikeitus perskaičiuojama Darbų kaina: PVM. Pasikeitus kitiems mokesčiams, Darbų kaina nebus perskaičiuojama;

11.2. perskaičiavimas atliekamas per 10 (dešimt) kalendorinių dienų įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

11.3. perskaičiavimo formulė: pasikeitus PVM tarifo dydžiui Darbų kainoje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;

11.4. Darbų kainos pakeitimas įforminamas papildomu Šalių susitarimu;

11.5. perskaičiuota Darbų kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatyme, kuriuo keičiasi šio mokesčio tarifas, nurodytos tarifo įsigaliojimo dienos.

11.6. Darbų kaina dėl kitų mokesčių pasikeitimo nebus perskaičiuojama.

12. Rangovas sąskaitą–faktūrą ir ją pagrindžiančius dokumentus (jei tokie yra), privalo pateikti Užsakovui naudojantis elektronine paslauga „SABIS“.

13. Užsakovas numato tiesioginio atsiskaitymo galimybę su Sutartyje nurodytu (-ais) subrangovu (-ais; toliau – subrangovas/subrangovai) tokiomis sąlygomis:

13.1. Užsakovas ne vėliau, kaip per 3 (tris) darbo dienas po Sutarties įsigaliojimo (jei yra žinomi subteikėjai) arba po informacijos apie juos gavimo raštu informuoja subrangovus apie tiesioginio atsiskaitymo galimybę;

13.2. subrangovai, norėdami pasinaudoti tiesioginio atsiskaitymo galimybe, raštu pateikia prašymą ir Rangovo sutikimą dėl tiesioginio mokėjimo jam atlikimo Užsakovui, sudaroma trišalė tiesioginio atsiskaitymo sutartis tarp Užsakovo, Rangovo ir jo subrangovo, nustatanti tiesioginio atsiskaitymo su subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Kilus ginčui tarp Rangovo ir subrangovo, jie ginčus sprendžia savarankiškai, Užsakovui nedalyvaujant. Trišalėje sutartyje atsiskaitymo su subrangovu tvarka nustatoma vadovaujantis šioje Sutartyje numatyta atsiskaitymo tvarka. Tiesioginis atsiskaitymas subrangovui gali būti atliekamas tik po to, kai subrangovas atlieka Darbus. Subrangovui išmokėtų sumų dydžiu yra mažinamos Rangovui mokėtinos sumos. Subrangovui negali būti mokamas avansas;

13.3. tiesioginio atsiskaitymo su subrangovais galimybė nekeičia Rangovo atsakomybės dėl Sutarties vykdymo.

14. Rangovas negali perleisti tretiesiems asmenims visų ar dalies savo teisių, išskyrus piniginius reikalavimus, kaip numatyta Sutartyje.

**IV.** **ŠALIŲ ĮSIPAREIGOJIMAI**

1. Užsakovas įsipareigoja:
   1. suteikti Rangovui visą informaciją, reikalingą Sutartyje numatytiems Darbams atlikti;
   2. vykdyti atliekamų Darbų techninę priežiūrą;
   3. priimti tinkamai ir kokybiškai atliktus Darbus;
   4. už kokybiškai ir laiku atliktu Darbus sumokėti Rangovui šioje Sutartyje numatytomis sąlygomis ir terminais pagal pateiktą sąskaitą–faktūrą.
   5. Jeigu yra reikalinga Rangovo dokumentų ekspertizė, kurią pagal Įstatymus arba Techninę specifikaciją arba Sutarties sąlygas privalo organizuoti Užsakovas, Užsakovas įsipareigoja suorganizuoti ekspertizę ir pateikti Rangovui ekspertizės išvadas.
2. Rangovas įsipareigoja:

16.1 Darbus atlikti tinkamai, kokybiškai ir laiku, pagal Sutartyje ir jos prieduose nurodytus reikalavimus.

16.2. Darbus atlikti vadovaujantis normatyvinių statybos techninių reglamentų ir techninių normatyvų reikalavimais;

16.3. Darbų zonoje užtikrinti saugias darbo sąlygas;

16.4. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;

16.5. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad Sutartį vykdys tik tokią teisę turintys asmenys;

16.6. raštu pranešti Užsakovui apie pasitelkiamų subrangovų kontaktinių duomenų ir subrangovų atstovų pasikeitimą visos Sutarties vykdymo metu. Taip pat informuoti Užsakovą apie naujus subrangovus, kuriuos Rangovas ketina pasitelkti vėliau;

16.7. atliekant Darbus laikytis šių aplinkos apsaugos reikalavimų: rūšiuoti susidariusias atliekas (stiklą, popierių, plastiką, metalą ir kt.) ir perduoti atliekas tvarkančioms įmonėms.

17. Sutarčiai vykdyti pasitelkiami šie subrangovai: *(surašyti pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį: nepasitelkiami).*

18. Jei Sutarčiai vykdyti nepasitelkiami subrangovai, tokiu atveju Sutarties sąlygos dėl subrangovų pasitelkimo neaktualios ir vykdant Sutartį nebus taikomos.

19. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.

20. Užsakovas reikalauja, kad kartu su informacija apie naujus subrangovus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus.

21. Pakeitus Sutartyje numatytus subrangovus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

**V.** **ŠALIŲ ATSAKOMYBĖ**

22. Kiekvienu atveju Rangovui praleidus bet kurios prievolės įvykdymo terminą, nustatytą šioje Sutartyje, Rangovas, be atskiro Užsakovo įspėjimo, moka Užsakovui 0,02 procento delspinigius nuo Sutarties 7 punkte nurodytos Darbų kainos be PVM už kiekvieną uždelstą dieną.

23. Uždelsus laiku atsiskaityti už atliktus Darbus, Užsakovas, Rangovui reikalaujant, moka 0,02 procento delspinigius nuo laiku neapmokėtos sumos be PVM už kiekvieną vėlavimo dieną.

24. Jei Rangovas nekokybiškai, ne pagal Sutarties ir/ar jos priedų (jei jie yra) reikalavimus atlieka Sutartyje numatytus Darbus, Užsakovas surašo Sutarties pažeidimo aktą, kuriame nurodo Šalių suderintą technologiškai reikalingą terminą šiems pažeidimams pašalinti. Jei pažeidimai nepašalinami, akto pagrindu Užsakovas taiko Rangovui 5 (penkių) proc. nuo Sutarties 7 punkte nurodytos Darbų kainos be PVM baudą už kiekvieną pažeidimo atvejį. Nustatytus pažeidimus Rangovas privalo pašalinti savo sąskaita.

25. Užsakovas turi teisę nepasirašyti Darbų priėmimo-perdavimo akto ir nevykdyti apmokėjimo už Darbus, jei nustatomi atliktų Darbų trūkumai.

26. Nutraukus Sutartį 44 punkte nurodytais pagrindais (išskyrus 44.2 papunktį), Rangovas privalo ne vėliau kaip per 5 (penkias) darbo dienas nuo Užsakovo pareikalavimo pateikimo Rangovui dienos sumokėti 10 (dešimt) procentų nuo Sutarties 7 punkte nurodytos Darbų kainos be PVM dydžio baudą.

27. Užsakovas taip pat turi teisę išskaičiuoti netesybų sumas iš Rangovui mokėtinų sumų, jeigu Rangovas per Užsakovo nurodytą terminą netesybų nesumoka pats.

28. Delspinigių ir baudų sumokėjimas neatleidžia Šalių nuo pareigos vykdyti prisiimtus įsipareigojimus.

29. Šalys atleidžiamos nuo atsakomybės esant nenugalimos jėgos (force majeure) aplinkybėms pagal LR CK 6.212 str.

**VI SKYRIUS**

**ASMENS DUOMENŲ TVARKYMAS**

30. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

31. Šalių atstovų, darbuotojų ar kitų fizinių asmenų, pasitelktų Sutarčiai vykdyti, duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.

32. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas.

33. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

34. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.

35. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.

36. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

37. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

38. Šalys susitaria, kad po Sutarties nutraukimo ar pasibaigimo jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

39. Duomenų subjektai turi teisę susipažinti su tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas). Informuodamos Sutarčiai vykdyti pasitelktus fizinius asmenis apie jų asmens duomenų tvarkymą, Šalys įsipareigoja pateikti jiems šiame Sutarties punkte nurodytą informaciją apie jų teises.

**VII SKYRIUS**

**KITOS SĄLYGOS**

40. Sutartis laikoma sudaryta ir įsigalioja, kai Šalys pasirašo Sutartį ir galioja iki visiško Šalių įsipareigojimų pagal šią Sutartį įvykdymo arba Sutarties nutraukimo dienos.

41. Sudarius Sutartį Rangovo viešajam pirkimui pateiktas pasiūlymas yra neatskiriama šios Sutarties dalis.

42. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimas įforminamas Šalių susitarimu.

43. Sutartis gali būti nutraukta:

43.1. abiejų Šalių rašytiniu susitarimu;

43.2. kitais Lietuvos Respublikos civiliniame kodekse nustatytais atvejais ir tvarka.

44. Užsakovas turi teisę vienašališkai nutraukti Sutartį, jeigu:

44.1. paaiškėja aplinkybės, numatytos Lietuvos Respublikos viešųjų pirkimų įstatymo 90 straipsnio 1 dalyje;

44.2. Rangovas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;

* 1. Rangovas iš esmės pažeidė Sutartį.

1. Rangovas turi teisę vienašališkai nutraukti Sutartį:

45.1. Užsakovas pažeidžia atsiskaitymo terminus daugiau nei 20 (dvidešimt) kalendorinių dienų ir jeigu Rangovas apie vėlavimą prieš tai raštu pranešė Užsakovui;

45.2. jei Užsakovas nevykdo sutartinių įsipareigojimų, vykdo juos netinkamai ar kitomis sąlygomis nei numatyta Sutartyje ir Užsakovas nustatytų pažeidimų neištaiso per Rangovo reikalavime nustatytą protingą terminą.

46. Šalis, ketinanti vienašališkai nutraukti Sutartį, prieš 15 (*penkiolika*) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) kalendorinių dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

47. Sutarties esminiu pažeidimu bus laikoma:

47.1. nevykdo Darbų arba vykdo Darbus akivaizdžiai per lėtai, kad spėtų juos užbaigti per Darbų terminus ir, gavęs Užsakovo pretenziją dėl vėlavimo nesiima Darbų paspartinimo priemonių;

47.2. Rangovas pažeidžia Darbų terminus ir papildomą Užsakovo nustatytą laiką, per kurį skaičiuojami delspinigiai už vėlavimą;

47.3. jeigu Rangovas siekia padidinti Sutarties kainą (t. y. nevykdo Sutarties už Sutartyje nustatytą kainą, išskyrus Sutartyje numatytus atvejus;

47.4. jeigu Sutarties vykdymo metu Rangovui priskaičiuotų baudų už Sutarties ir(arba) jos priedo (-ų) sąlygų pažeidimus suma pasiekia 10 (dešimt) proc. Pradinės sutarties vertės;

47.5. Rangovas be Užsakovo žinios pasitelkia Sutarčiai vykdyti naują subrangovą;

47.6. Rangovas pažeidžia Darbų terminus ir dėl jų atlikimo vėlavimo Darbai praranda prasmę Užsakovui, jeigu tokia sąlyga buvo nurodyta Užsakovo užduotyje;

47.7. pažeidimas, kuris atitinka Lietuvos Respublikos civilinio kodekso 6.217 straipsnio 2 dalyje nurodytas aplinkybes.

48. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis per 30 (trisdešimt) kalendorinių dienų, ginčas bus sprendžiamas teisme pagal Užsakovo buveinės vietą.

49. Asmenys, atsakingi už Sutarties vykdymą:

49.1. Užsakovo atstovas: už Sutarties vykdymą – \_\_\_\_\_\_\_\_\_\_, tel. \_\_\_\_\_\_\_\_\_\_, el. p. \_\_\_\_\_\_\_\_\_\_;

49.2. Rangovo atstovas, atsakingas už Sutarties vykdymą – *(nurodyti asmenį ir jo kontaktus)*.

50. Visi Šalių su Sutartimi susiję pranešimai, nurodymai, prašymai, kiti dokumentai ar susirašinėjimas (toliau visi kartu – dokumentai) turi būti siunčiami raštu (elektroninėmis priemonėmis (patvirtinant gavimą) arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

51. Šalių vienos kitai teikiami dokumentai bus laikomi pateiktais tinkamai, jei jie bus siunčiami/atsiųsti Sutarties VIII skyriuje nurodytais Šalių kontaktais.

52. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

53. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.

54. Tuo atveju, jei Sutarties Šalių rekvizitai, Sutartyje nurodyti asmenys, atsakingi už Sutarties vykdymą, pasikeistų, Šalys per 5 (penkias) kalendorines dienas įsipareigoja pateikti rašytinį pranešimą, kuris bus laikomas Sutarties priedu ir neatskiriama jos dalimi, neatliekant papildomų Sutarties keitimo ar papildymo procedūrų dėl neesminių Sutarties sąlygų pasikeitimo.

55. Saugiu kvalifikuotu elektroniniu parašu abiejų Šalių adoc formatu pasirašyta Sutartis sudaroma 1 (vienu) egzemplioriumi. Šalys susitaria, kad elektroniniu parašu pasirašytų dokumentų elektroninis parašas suprantamas kaip Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymo nuostatas atitinkantis parašas, sukurtas saugia elektroninio parašo formavimo įranga ir patvirtintas galiojančiu kvalifikuotu sertifikatu.

56. Sutarties priedai:

56.1. Pirkimo dokumentai;

56.2. Rangovo pasiūlymas.

**VIII. ŠALIŲ REKVIZITAI IR PARAŠAI**

**Užsakovas Rangovas**

Viešoji įstaiga Respublikinė Šiaulių ligoninė *Juridinio asmens pavadinimas*

Kodas 245386220 *Kodas 00000000*

V. Kudirkos g. 99, 76231 Šiauliai *Adresas*

A. s. LT\_\_\_\_\_\_\_\_\_\_\_\_\_\_\_ *A. s LT*

Bankas \_\_\_\_\_\_\_\_\_\_\_\_\_\_\_ *Banko pavadinimas, banko kodas*

PVM mokėtojo kodas LT453862219 *PVM mokėtojo kodas*

Tel. +370 \_\_\_\_\_\_\_\_\_\_\_\_\_\_\_ *Tel.,*

El. p. [info@siauliuligonine.lt](mailto:info@siauliuligonine.lt) *el. paštas*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(pasirašančiojo pareigos, vardas, pavardė) *(pasirašančio pareigos, vardas, pavardė)*